钦定古今图书集成/明伦汇编/氏族典/第438卷 > 《廖用贤尚友录》 > 夏守赟
## 钦定古今图书集成/明伦汇编/氏族典/第438卷 > 《廖用贤尚友录》 > 夏守赟

按《宋史夏守恩传》：“守恩弟守赟，字子美。初，守恩给事
襄王邸，王问其兄弟，守恩言守赟四岁而孤，即日召
入宫。王为太子，守赟典工作事。及即位，授右侍禁，累
迁定国军节度使。逾年，徙定州路都总管，召知枢密
院事。既入见，帝问西事，守赟自请将兵击贼，换陕西
马步军都总管。然守赟性庸怯，寡方略，不为士卒所”
服。寻诏驻军河中，居数月，徙屯鄜州，以疾徙相州，又
徙高阳关，就判瀛州。卒，谥忠僖。